NaiveNeuron/SloPal huggingface dataset:
Mizík, Stanislav, poslanec NR SR (2018-02-13):
Ďakujem za slovo. No je to tu! Hľa, hlavný obhajca islamu a zlepšovateľ života rómskych detí. Keď nás nazývate extrémistami, tak vy máte extrémistický úmysel. Ako to? Vy rozdeľujete ľudí na dve kasty. Jedna je zvýhodňovaná na úkor druhých. Ale slovenské deti to nie sú, milý pane. Genetika nepustí. A cigánske dieťatko z osady v Sečovciach po návrate z takejto škôlky tak či tak si namočí maličkú handričku do toluénu. Tú handričku dá do igelitového sáčka a o chvíľu veselo krepčí bosé po blate. Verte mi, na rozdiel od vás poznám dôverne desiatky rokov tento problém, desiatky rokov ho poznám. Tento váš návrh je typické idealistické bláznovstvo. Situácia je nezvrátiteľná, ako povedal kolega Mazurek. My nerozdeľujeme ľudí. Posudzujeme ich podľa skutkov. Ale v osadách je genetika poškodená vďaka incestom, ktoré spomínal, a generačnom alkoholizme. Tam je to nezvrátiteľné. To si zapíšte za uši, milý pane! Ďakujem za slovo.
Petrík, Simona, poslankyňa NR SR (2017-03-22):
Milé kolegyne a kolegovia, zhrniem tento náš návrh do niekoľkých viet. Flexibilné čerpanie rodičovského príspevku by výrazne mohlo zlepšiť finančnú situáciu mladých rodín s deťmi do troch rokov a zároveň sa tu bavíme o zanedbateľnej záťaži pre štátny rozpočet. Ide preto z môjho pohľadu o elegantné a efektívne riešenie. Dnes majú rodiny rôzne pracovné a výchovné stratégie. Rozdielne sú tak isto aj deti, ktoré potrebujú kolektív v rôznom veku, no aktuálne nastavený rodičovský príspevok je vždy na tri roky a je to zbytočne obmedzujúce. Preto vás žiadam o podporu nášho pozmeňujúceho návrhu, ktorý, dúfam, že ešte stihnem celý prečítať. Pozmeňujúci a doplňujúci návrh poslancov Národnej rady Slovenskej republiky Simony Petrík, Miroslava Beblavého a Jozefa Mihála k vládnemu návrhu zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov (tlač 347). V čl. I sa pred doterajší text návrhu zákona vkladá nový 1. bod, ktorý znie: 1. § 3 sa dopĺňa odsekom 11, ktorý znie: „(11) Oprávnená osoba, ktorá zabezpečuje riadnu starostlivosť o dieťa podľa odseku 2 písm. a) a ktorej vznikol nárok na rodičovský príspevok po vyčerpaní nároku na materské alebo nároku na obdobnú dávku ako materské v členskom štáte, môže vlastným prihlásením určiť kratšie obdobie čerpania nároku na rodičovský príspevok ako do troch rokov veku dieťaťa, nie však kratšie ako do 24 mesiacov veku dieťaťa; nárok v prípade podľa odseku 2 písm. b) tým nie je dotknutý.“ Doterajší text návrhu zákona sa označuje ako 2. bod. Odôvodnenie: Navrhuje sa možnosť flexibilného poberania rodičovského príspevku tak, že namiesto súčasnej doby poberania (tri roky veku dieťaťa) sa bude môcť poberať do dvoch rokov veku dieťaťa, avšak vo vyššej sume. Náklady z hľadiska verejných financií pritom ostávajú rovnaké ako v súčasnosti, dochádza len k tomu, že pri využití tejto možnosti budú prostriedky vyplatené skôr. Zároveň sa ustanovuje, že pokiaľ by v prípade využitia tejto možnosti došlo k dlhodobo nepriaznivému zdravotnému stavu dieťaťa, nárok na poberanie rodičovského príspevku do šiestich rokov veku by ostal zachovaný v rovnakej podobe ako v súčasnosti. Počíta sa s možnosťou, že rodič bude mať po rýchlejšom vyčerpaní rodičovského príspevku možnosť využívať príspevok na starostlivosť o dieťa do troch rokov veku dieťaťa. V čl. I sa za doterajší text návrhu zákona vkladá nový 2. bod, ktorý znie: 2. § 4 sa dopĺňa odsekom 7, ktorý znie: „(7) Suma rodičovského príspevku pre oprávnenú osobu uvedenú v § 3 odseku 11 sa stanoví ako násobok sumy v odseku 1 a koeficientu určeného ako podielu počtu mesiacov zostávajúcich do troch rokov veku dieťaťa a počtu mesiacov, ktorý si oprávnená osoba určila prihlásením ako obdobie čerpania rodičovského príspevku.“ A odôvodnenie k tomuto bodu: V nadväznosti na bod 1 sa navrhuje spôsob výpočtu zvýšenej sumy rodičovského príspevku, pokiaľ oprávnená osoba využije možnosť flexibilného poberania. V súvislosti s bodmi 1 a 2 pozmeňujúceho a doplňujúceho návrhu sa v názve návrhu zákona za slovo „mení“ vkladajú slová „a dopĺňa“. Ďakujem, skončila som.
Blaha, Ľuboš, podpredseda NR SR (2023-11-22):
Pán Matovič, ešte raz. Venujte sa téme a nie tomu, čo má robiť predsedajúci. Ďakujem veľmi pekne. Upokojte sa, prosím vás. Poprosím vás, k téme, nie, nebudete sa vyjadrovať, k téme sa budete vyjadrovať. Ďakujem pekne.
Gašpar, Tibor, poslanec NR SR (2024-02-08):
Hlasujeme o bode 259 druhého pozmeňujúceho návrhu poslanca Galka.
Hort, Milan, podpredseda NR SR (2010-08-06):
Ďakujem. S faktickými poznámkami na vystúpenie pána poslanca sa prihlásili pani Jarmila Tkáčová, ďalej pán poslanec Andrej Ďurkovský. Dvaja poslanci. Uzatváram možnosť prihlásiť sa s faktickou poznámkou a slovo má pani poslankyňa Jarmila Tkáčová. Nech sa páči.
Zmajkovičová, Renáta, podpredsedníčka NR SR (2012-08-06):
Pán poslanec Viskupič.
Pellegrini, Peter, podpredseda NR SR (2020-07-14):
Pripomínam ešte kolegom, predsedom výborov, že ešte budeme teraz pokračovať v rokovaní v prvom čítaní o zmene štátneho rozpočtu, ako aj o komisárke pre deti a telesne postihnutých a až keď tieto prerokujeme do dvanástej, tak budeme ešte do dvanástej hlasovať o ich posunutí do druhého čítania, aby vôbec výbory mali o čom rokovať, tie, ktoré ste zvolali. Takže teraz budeme pokračovať faktickými poznámkami. Poprosím zverejniť zoznam faktických poznámok, ktoré boli k predchádzajúcej tlači. A upozorňujem, že ak stihneme do dvanástej prerokovať aj zmeny štátneho rozpočtu, aj druhý zákon v skrátenom legislatívnom konaní, tak ešte do dvanástej budeme hlasovať, aby cez obed výbory mohli vybaviť svoje rokovania. Ako prvý s faktickou pán poslanec Borguľa. (Pokračovanie rokovania o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 , tlač 170.)
Gröhling, Branislav, poslanec NR SR (2020-02-20):
Ondrej, ty si položil jednu otázku, že či voľby sú tie mimoriadne okolnosti, kvôli ktorým musíme tu mať skrátené konanie, tak ja sa opätovne pýtam, že kde sú tie mimoriadne okolnosti, že kto ich vysvetlí. Pán Tomáš pri niektorých našich spoločných diskusiách o zákone vždy mi hovoril, že neskúšajte to na nás, tak ja teraz tiež hovorím, že neskúšajte to na nás a vysvetlite, že kde sú tie mimoriadne okolnosti, lebo všetci vieme, že tieto narýchlo zbúchané sociálne opatrenia skoro za 800 mil. nemáte ani z čoho zaplatiť, a preto... A robíte ich iba preto, aby ste sa udržali pri moci a myslíte si, že reálne niekto tomu uverí, že ste sa precitli a že zrazu idete robiť niečo pre ľudí. Tak ja sa potom ešte aj pýtam, že pre ktorých ľudí. Pre tých na tom východe, kde podľa vášho šéfa nič nie je, alebo pre tých v Bratislave a v zahraničí, ktorí sa v podstate premiérovi hnusia, lebo nevolia SMER, a vraj ani nevedia, čo je ten skutočný život. Kto tomu reálne uverí? Takže normálne nám vysvetlite, kde sú tie mimoriadne okolnosti. Prečo chcete, aby, za tých osem rokov ste nezvýšili prípravu prídavok o toľko, o koľko navrhujete teraz, ale bolo to iba o menej ako 2,41 a teraz, keď idú voľby, tak sa bojíte o miesta a zrazu prídete tento prídavok zdvojnásobovať? A to isté je o 13. dôchodku, ktorý sľubujete už 10 rokov a spomenuli ste si na ňom pár dní pred voľbami, keď vám klesajú reálne percentá. Tak vysvetlite, kde sú tie mimoriadne okolnosti, aby ste robili tieto opatrenia!
Laššáková, Jana, podpredsedníčka NR SR (2015-09-23):
Ďakujem pekne, pán minister. Poprosím vás, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Róbertovi Pucimu. Nech sa páči, pán spravodajca.
Puci, Róbert, poslanec NR SR (2017-05-10):
Pána poslanca.
Gašpar, Tibor, poslanec NR SR (2024-06-19):
Ďakujem za slovo, pán predsedajúci. Ja budem veľmi stručný. Ak sa neviete vysporiadať s formou a s obsahom prejavu človeka, domnievam sa, že najlepší spôsob je ho ale úplne ignorovať. Preto dávam odporúčanie všetkým koaličným poslancom, aby sme na príspevky poslanca Pročka nereagovali, lebo to je najlepšia cesta, ako mu dať najavo, že nie je počúvateľný. A jedna taká poznámka, odporúčam ti zo zdravotných dôvodov, pán poslanec, aby si spomalil reč. Ďakujem.
Blanár, Juraj, podpredseda NR SR (2022-05-20):
Teraz udeľujem slovo pánovi spravodajcovi Györgyovi Gyimesimu z výboru pre financie a rozpočet, aby predniesol spravodajskú informáciu k tomuto návrhu zákona. Nech sa páči.
P. Hrušovský, predseda NR SR: (2003-02-06):
I. Hopta, poslanec: Predkladám ďalší procedurálny návrh, pán predseda, pretože o prvom ste nedali v rozpore s rokovacím poriadkom hlasovať. Čiže predkladám návrh, aby Národná rada Slovenskej republiky prerušila svoje rokovanie až do rozhodnutia Bezpečnostnej rady OSN o tejto otázke. Prosím vás, aby ste dali o tejto otázke hlasovať.
Pčolinský, Peter, podpredseda NR SR (2023-01-26):
S ďalšou faktickou pán poslanec Ďurica.
Kremský, Peter, poslanec NR SR (2022-02-08):
Pán predseda, rád by som len upozornil, že vo svojom úvode ste povedali, že takto, ako vy ste navrhli, sa bude hlasovať, pokiaľ nikto nenavrhne inak. Takže rád by som vás upozornil, že (potlesk) rokovací poriadok požaduje, aby ste nechali o tomto procedurálnom návrhu pána Šeligu hlasovať.
Pellegrini, Peter, predseda NR SR (2024-02-08):
Hlasujeme o bode 278 druhého pozmeňujúceho návrhu pána poslanca Galka. (Hlasovanie.) Prítomných 124 poslancov, za 16, proti 77, zdržalo sa 31. Bod sme neschválili.
Blanár, Juraj, podpredseda NR SR (2022-02-08):
Pán poslanec, s procedurálnym návrhom ešte pán poslanec Pčolinský, nech sa páči.
Pellegrini, Peter, predseda NR SR (2015-05-05):
S reakciou na faktickú pani poslankyňa Vášáryová.
Takáč, Richard, poslanec NR SR (2020-10-20):
Ďakujem veľmi pekne za slovo. Pán predseda, myslím si, že si to veľmi dobre zhodnotil, a hlavne z pohľadu terajšej krajnej pravicovej vlády, ktorá, ako už bolo povedané, ľuďom berie, bankám dáva. Ja som si všimol pri tvojom vystúpení, ako pán minister Krajniak sedí a tak zamyslene si zapisuje rôzne asi myšlienky, a myslím si, že si asi zapisoval aj to a zapisuje, však možno nám to povie, ako, ako to chce obhájiť, to, čo teraz tu predkladá, lebo pred necelým rokom hlasovali za to spolu s celou jeho politickou stranou, a teraz práveže robia úplný, ale úplný opak. Ja som mal minulý týždeň jedno stretnutie. Oslovila ma jedna mamička, ktorá robí predavačku v potravinách a ktorá mi hovorila o tom, aby sme všetko pre to spravili, aby sme sa snažili osloviť ešte aj koaličných poslancov, aby nehlasovali za túto minimálnu mzdu v takomto duchu, ako nám teraz predkladajú, lebo robí v tých potravinách, chodí aj v nedeľu do roboty a každých tých 10-20-30 euro jej veľmi pomôže. A bola veľmi nešťastná, lebo mala dve deti. Vysvetľovala mi to celé a ja si myslím, že toto je úplne jednoznačný príklad toho celého, akým spôsobom táto vláda pristupuje k bežným ľuďom, normálnym ľuďom, ktorí sa snažia pracovať, a ja si myslím, že keby sme tam boli my, tak toto nedopustíme.
Pellegrini, Peter, predseda NR SR (2023-10-25):
Vážené panie poslankyne, vážení páni poslanci, pokračujeme v rokovaní. Poprosím povereného overovateľa, aby Národnej rade oznámil výsledok tajného hlasovania. Nech sa páči, pán poslanec, máte slovo.
Glváč, Martin, podpredseda NR SR (2018-05-29):
Ďakujem. S faktickými poznámkami piati poslanci. Končím možnosť prihlásiť sa. Pán poslanec Mazurek, nech sa páči. Pán poslanec Mazurek, môžte, lebo beží vám čas.
Kavecká, Monika, poslankyňa NR SR (2020-11-03):
Ďakujem veľmi pekne za slovo. Pani kolegynka, skutočne si to zhrnula veľmi dobre a hovoríš z praxe, pretože nie je zákon len čierny, ale aj biely, ale existuje vlastne aj niečo medzi tým. Takisto mnoho starostov a primátorov má problém možnože s kontrolórom, takisto možnože kontrolóri majú takisto problém s primátormi a starostami, ale aj s obecnými zastupiteľstvami. Preto súhlasím, že treba urobiť komplexnú novelu zákonov 369 aj 302 s tým, že presne dať stanoviť pravidlá kontrolórom aj právomoci obecnému zastupiteľstvu, aj starostom v jednotlivých intenciách. Nie je pravda, že len starostovia možnože riešia kontrolórov, že im nedajú možno prihlásiť sa, nemám také skúsenosti, práveže naopak, keď chceme otvorenú samosprávu, tak práve tam vždy mal kontrolór právo vystúpiť s hlasom poradným, ale mal právo a takisto obecné zastupiteľstvo mu to právo môže udeliť. Ja niekedy až nerozumiem tomu, že ideme povyšovať postavenie hlavného kontrolóra. Ja chápem demokracii, ale niekedy nechápem až takým mne možnože trošku zbytočným, zbytočným vsuvkám do zákonu. Ďakujem veľmi pekne.
Laurenčík, Milan, podpredseda NR SR (2021-05-28):
Pán poslanec Rastislav Schlosár, nech sa páči.
Jurinová, Erika, podpredsedníčka NR SR (2015-11-20):
Vážené panie poslankyne, vážení páni poslanci, pristúpime po prestávke k druhému čítaniu Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Návrh zákona má parlamentnú tlač 1748. Spoločná správa výborov má tlač 1748a. Dávam slovo poslancovi Antonovi Martvoňovi, aby návrh zákona zdôvodnil. (Reakcia osloveného poslanca: „Už iba otvoriť rozpravu, my sme to zdôvodnili.“) Takže toto bolo vykonané. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásenia sa a dávam slovo jedinému prihlásenému rečníkovi pánovi poslancovi Kolesíkovi. (Pokračovanie v rokovaní o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 1748.)
Kollár, Boris, predseda NR SR (2022-02-18):
S ďalšou faktickou poznámkou vystúpi pani poslankyňa Majorová, nech sa páči.
Kolesík, Andrej, poslanec NR SR (2013-11-27):
Ďakujem, pán predseda, dajte, prosím, hlasovať o zákone ako o celku s odporúčaním gestorského výboru schváliť.
Mikulec, Roman, poslanec NR SR (2023-05-25):
Ďakujem pekne. Ja chcem reagovať konštruktívne a chcem len uviesť, že dobrovoľná požiarna ochrana bola súčasťou normálneho legislatívneho procesu prípravy zákona a boli dokonca vyzvaní dvakrát na to, aby predstavili svoje pripomienky. Dobrovoľná požiarna ochrana dala pripomienky v rámci legislatívneho procesu, ktoré označili ako obyčajné, a tieto pripomienky pri príprave zákona boli zohľadnené, takže nie je pravdou to, čo tu odznelo z úst niektorých predrečníkov, že by táto dobrovoľná požiarna ochrana nebola zúčastnená v rámci legislatívneho procesu. Čo chcem ďalej podotknúť, je, že naozaj v rámci tohoto zákona nejde o absolútne žiadne rušenie dobrovoľných hasičov, tak ako ich občania poznajú z miest a obcí, ktorých prácu si nesmierne vážime. Tu ide o to, aby Hasičský a záchranný zbor len prevzal kompetenciu v rámci administratívy, to podotýkam, administratívy financovania činnosti dobrovoľných hasičských zborov, a, samozrejme, tým aby sa ušetrili finančné prostriedky na ich samotnú činnosť. Čo ešte chcem takisto podotknúť, je, že aj ďalšie občianske združenia, ktoré sa a ktoré fungujú v rámci požiarnej ochrany, s novelou, alebo resp. s návrhom tohoto zákona súhlasili, vyjadrili mu podporu a tak, ako aj mnohí samotní dobrovoľní hasiči, ktorí sú výkonní dobrovoľní hasiči, ale nie sú súčasťou Dobrovoľnej požiarnej ochrany, toto opakujem, Dobrovoľná požiarna ochrana ako občianske združenie nezastrešuje všetkých dobrovoľných hasičov, ktorí fungujú a ktorých poznáme z aktivít, o ktorých ste tu aj hovorili, pán poslanec, že robia dobrú prácu, a áno, s tým súhlasím, robia úžasnú prácu, pomáhajú aj hasičom teda profesionálnym a za to si ich vážim aj ja. Ďakujem.
Žiga, Peter, podpredseda NR SR (2023-12-12):
Za klub OĽANO pán poslanec Jakab v rozprave vystúpi.
P. Hrušovský, podpredseda NR SR: (2002-06-26):
Nech sa páči. F. Halmeš, poslanec: Ďakujem pekne. Aby som nemusel hovoriť potom pred hlasovaním, chcem informovať, že v rozprave vystúpilo päť poslancov, všetci s pozmeňujúcimi návrhmi, ku ktorým sa predkladateľ vyjadril kladne. Ja len upozorňujem na niektoré súvislosti. Napríklad pozmeňujúci návrh pána poslanca Škodu. V prípade jeho prijatia sa dá predpokladať, že nemusíme rokovať potom o ďalšom návrhu novely zákona o verejnej službe, ktorý má totožný obsah. Bolo to súčasťou vystúpenia pána poslanca Delingu z HZDS na minulej schôdzi, kde vlastne aj predznačil, že sa novelizuje dvakrát jeden bod zákona o verejnej službe. Čo sa týka spôsobu hlasovania, tak so všetkými predkladateľmi pozmeňujúcich návrhov som dohodol postup a sme pripravení, pán podpredseda, predložiť uceleným spôsobom hlasovanie o návrhu zákona o verejnej službe. Keďže som bol oslovený pani poslankyňou Sabolovou ohľadom riešenia situácie v základných umeleckých školách, chcem len odovzdať informáciu, ktorá mi bola poskytnutá od člena vyjednávacieho tímu zástupcov základných umeleckých škôl, kde rokovaním na ministerstve školstva za účasti zástupcov, kompetentných zástupcov ministerstva práce a sociálnych vecí došlo k dohode ohľadom zaraďovania absolventov konzervatórií do príslušnej triedy pedagogických pracovníkov a považujem to za vyriešenie toho problému. Čo sa týka stability tejto dohody, neviem ju posúdiť, či potrebuje oporu aj v novele zákona, alebo to stačí riešiť príslušnými vyhláškami a smernicami jednotlivých ministerstiev. Toľko k záveru rozpravy. Ďakujem za pozornosť.
Goga, Pavol, poslanec NR SR (2018-06-14):
Tým sme rozhodli o všetkých návrhoch podaných v druhom čítaní, ako aj v rozprave. Ako spoločný spravodajca predkladám návrh na prerokovanie návrhu zákona v treťom čítaní ihneď a prosím, pán predsedajúci, dajte o tomto návrhu hlasovať.
Bugár, Béla, podpredseda NR SR (2018-05-10):
Pán poslanec Gröhling.
Fecko, Martin, poslanec NR SR (2012-12-11):
Ďakujem pekne. Ďakujem, pán kolega, že si tu spomenul aj to ESO, ktoré sa tu pripravuje. A tak ako aj ja som povedal v rozprave k tejto pripravovanej reforme, je potrebné urobiť audit náplne práce jednotlivých štátnych úradov. A tu by sme mali a vedeli ušetriť nie malé financie. Mnohé sa dajú stopercentne skumulovať, zracionalizovať. Ale hlavne dá sa ohodnotiť tých, ktorí pracujú. Len stále sa to hovorí, príde jedna vláda, druhá vláda, tretia vláda a stále je to o tom istom, o tých trafikách, o tých odkladiskách, ako si spomínal. Ale stále nám tu chýba ešte jedna vec. A to je zodpovedná kontrola, zodpovedná kontrola, ktorá by mala byť pravidelná a nie taká, že Ďuro je kamarát s Ferom, Fero je kamarát s Janom, tak už tam nejdeme, ale pravidelná, ísť z čerešne dole a všetkých kontrolovať naraz a dôsledne, úprimne. Ďakujem.
Vons, Peter, poslanec NR SR (2021-09-21):
Ďakujem, pán predseda. Prosím... V rozprave vystúpil 1 poslanec, bol podaný 1 pozmeňujúci a doplňujúci návrh. Spoločná správa neobsahuje žiadne pozmeňujúce a doplňujúce návrhy. Teraz pristúpime k hlasovaniu o pozmeňujúcom návrhu z rozpravy. Dajte, prosím, hlasovať o pozmeňujúcom návrhu poslancov Radovana Kazdu, Jaromíra Šíbla, Tomáša Lehotského a Ľuboša Krajčíra.
Jurinová, Erika, podpredsedníčka NR SR (2013-07-01):
Ďakujem pekne, pán spravodajca. Otváram všeobecnú rozpravu k obidvom bodom programu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Chcem oceniť... (Reakcia z pléna.). Dobre, tak záverečné slovo, nech sa páči, pán poslanec Osuský.
Šimečka, Michal, podpredseda NR SR (2024-01-10):
Pani poslankyňa, ja sa vám veľmi ospravedlňujem, ale vzhľadom teda na to, ako sme si odhlasovali zmenu programu, tak vás budem musieť prerušiť, aby sme, keďže sú štyri hodiny, pristúpili k rokovaniu o návrhu na voľbu predsedu Štátnej komisie pre voľby a kontrolu financovania politických strán, návrh má tlač 99, a potom budete pokračovať v tom príspevku. (Reakcia z pléna.) Aha, tak poprosím vás zastaviť pani poslankyni čas, alebo vrátiť teda späť tam, kde, kde skončila. Dobre. (Potlesk.) Budete mať dvakrát potlesk aspoň. Teda návrh má tlač 99, podľa zákona o podmienkach výkonu volebného práva sa teda predseda alebo predsedníčka Štátnej komisie volí v tajnom hlasovaní zo všetkých štrnástich členov tejto komisie, teda tých, ktorí zložili sľub začiatkom decembra minulého roku. Hlasovanie bude o sedemnástej a pre túto chvíľu otváram rozpravu k tomuto bodu. A do rozpravy som dostal päť písomných prihlášok, z toho tri za kluby a ako prvý vystúpi za klub SaS pán poslanec Dostál. Prosím, máte slovo. (Rokovanie o návrhu na voľbu predsedu Štátnej komisie pre voľby a kontrolu financovania politických strán , tlač 99.)
A. Bobrík, poslanec: (2009-06-18):
Predkladám spoločnú správu výborov Národnej rady Slovenskej republiky o prerokovaní správy o komplexnom vyhodnotení plnenia Národného programu boja proti drogám za obdobie rokov 2004 –    2008 a návrh Národnej protidrogovej stratégie na obdobie rokov 2009 – 2012. Predloženú správu prerokovali: Výbor Národnej rady Slovenskej republiky pre vzdelanie,  mládež, vedu a  šport  a Výbor Národnej rady Slovenskej republiky pre zdravotníctvo, ktorý bol zároveň gestorským výborom. Výbory zobrali správu na vedomie ako tlač 1055 a v ďalšom požadujú vládu Slovenskej republiky: 1. zabezpečiť plnenie cieľov Národnej protidrogovej stratégie na obdobie 2009 – 2012 v súlade so stratégiou Európskej únie a Európskeho akčného plánu boja proti drogám na obdobie rokov 2009 – 2012 a vyčleniť finančné prostriedky potrebné na ich realizáciu, termín je do 31. decembra 2012, a 2. predkladať na rokovanie Národnej rady Slovenskej republiky správu o strednodobom a komplexnom vyhodnotení plnenia Národnej protidrogovej stratégie v rokoch 2009 – 2012. Tam budú termíny prekladania 30. apríl 2011 a 30. apríl 2013. Gestorský výbor schválil spoločnú správu výborov svojím uznesením č. 172 16. júna 2009 a určil ma za spoločného spravodajcu. Súčasťou spoločnej správy je aj návrh uznesenia Národnej rady Slovenskej republiky, ktorý je rozdaný v laviciach. Ďakujem za slovo, môžeme otvoriť rozpravu, pán predsedajúci.
Glváč, Martin, podpredseda NR SR (2016-09-09):
S faktickými poznámkami dvaja poslanci. Ukončujem možnosť sa prihlásiť s faktickými poznámkami. Nech sa páči, pán Viskupič.
Paška, Pavol, predseda NR SR (2014-11-10):
Ďakujem pekne. Ostatný ústne prihlásený do rozpravy je pán poslanec Viskupič. Máte slovo, pán poslanec.
Kerekréti, Ján, poslanec NR SR (2022-02-25):
Dovoľte mi povedať k tejto situácii tri vety. Prvá, ak si niekto myslel, ak očakával niekto, že pán Putin tri mesiace alebo pol roka dopredu vyhlási vojnu Ukrajine, tak je naivný. Ak si niekto myslí, že tretiu svetovú vojnu niekto vyhlási rok dopredu, tak sa veľmi mýli. A tretia vec, Rusko s Ukrajinou bojuje a pre našu Národnú radu to neznamená, že my tu budeme robiť vojnu medzi koalíciou a opozíciou. Opozícia nech pomáha koalícii vládnuť tomuto národu tak, aby sme napriek tomu, že sme dve skupiny, aby sme viedli národ k blahu. Ďakujem.
Bugár, Béla, podpredseda NR SR (2016-09-09):
Páni poslanci, nediskutujte.
Šeliga, Juraj, podpredseda NR SR (2021-03-19):
Dámy a páni, vzhľadom na to, že Národná rada nebola uznášaniaschopná, overujem uznášaniaschopnosť Národnej rady Slovenskej republiky. Prosím, prezentujte sa. (Prezentácia.) Prítomných 83. Národná rada je uznášaniaschopná. Preto pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 479. Poprosím pána predsedu výboru pre financie a rozpočet Mariána Viskupiča, aby hlasovanie uvádzal.
Suja, Miroslav, poslanec NR SR (2020-11-12):
Ďakujem za slovo, pán predsedajúci. Na základe vystúpenia pani poslankyne Kaveckej si dovoľujem navrhnúť návrh na uznesenie Národnej rady Slovenskej republiky, aby zaviazala, aby Národná rada Slovenskej republiky zaviazala predsedu vlády Slovenskej republiky Matoviča ospravedlniť sa zdravotníkom za jeho vyjadrenia. A to konkrétne myslím to, pani doktorka, keď už tak zastávame sa zdravotníkov, to by sme sa mali, kde sa pán premiér vyjadril, že to nerobili dobrovoľne, ale že to robili za peniaze a hlboko ich tým urazil. Ja si myslím, že tí zdravotníci, drvivá väčšina, tam boli dobrovoľne, tak zaslúžia si, aby sa im premiér Slovenskej republiky ospravedlnil. (Potlesk.)
Paška, Pavol, predseda NR SR (2014-09-23):
Ďakujem pekne. Päťminútová prestávka, budeme pokračovať v prerušenej rozprave. (Prestávka.) (Po prestávke.)
Žiga, Peter, podpredseda NR SR (2024-01-18):
Stačilo také neverbálne povolenie, áno? Pani Mesterová.
Horváth, Zoltán, poslanec NR SR (2011-05-18):
Ďakujem pekne za slovo. Vážený pán predseda, vážený pán minister, vážené panie poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky vystúpil v prvom čítaní k vládnemu návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony (tlač 340), ako spravodajca určený Výborom Národnej rady Slovenskej republiky pre sociálne veci uznesením č. 59 z 12. mája 2011 a podal spravodajskú informáciu k návrhu zákona. Predseda Národnej rady Slovenskej republiky rozhodnutím č. 333 z 29. apríla 2011 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Konštatujem, že v nadväznosti na podstatu realizovať Programové vyhlásenie vlády Slovenskej republiky vláda navrhuje vykonať v Zákonníku práce legislatívne zmeny, ktoré sú predložené v návrhu zákona a odôvodnil ich predkladateľ. Navrhovaná právna úprava je v súlade s Ústavou Slovenskej republiky a medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie, a to ústavnoprávnemu výboru, výboru pre hospodárstvo, výstavbu a dopravu, výboru pre verejnú správu a regionálny rozvoj, výboru pre sociálne veci a výboru pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský do 32 dní. Pán predseda, skončil som, prosím, otvorte k predmetnému návrhu rozpravu.
Fico, Robert, predseda vlády SR (2016-10-27):
Ďakujem pekne. ESO je možno komplikované meno, komplikovaný názov, ale pôsobíte, dámy a páni, v regiónoch, pôsobíte v okresoch a viete, čo bolo v poslednom čase urobené. A napriek tomu, že minister vnútra Robert Kaliňák je dnes terčom všelijakých útokov, chcem potvrdiť, že nielen v tejto oblasti, ale aj v ďalších oblastiach urobil obrovský kus roboty. Zjednodušene povedané ESO ako efektívna a spoľahlivá a otvorená verejná správa prináša svoje výsledky. My sme si dali za cieľ, že ESO má ušetriť takmer 700 miliónov eur a tento cieľ je naplnený. Dobre vieme, že sme povytvárali na úrovni okresov rôzne kontaktné pracoviská pre verejnosť. Pozrime sa – aby som nešiel ďaleko, sme tu teraz v Bratislave – na moderné kontaktné pracovisko, ktoré je vytvorené tu, ktoré umožňuje radovému občanovi, ktorý príde, aby si vybavil v podstate všetku agendu, ktorú potrebuje vybaviť na jednom mieste. Oceňujem záujem ministerstva vnútra, aby tieto priestory boli moderné. Použijem dokonca výraz „voňavé“, aby ľudia, keď tam prídu, nemali pocit, že sú v nejakej zastaralej štátnej správe, ale že sú súčasťou moderného štátu, o ktorý sa všetci na Slovensku pokúšame a myslím si, že v tomto aj veľa robíme. Tieto klientske pracoviská v okresných mestách a mestách, ktoré sú vzdialené od okresných miest viac ako 50 kilometrov, respektíve viac ako 1 hodinu cestovania verejnou dopravou, sú obrovským, obrovským úspechom tejto veľkej reformy, ktorú spustila Vláda Slovenskej republiky. Program ESO je rozdelený do viacerých etáp. Integrácia špecializovanej miestnej štátnej správy znamenala zrušenie špecializovaných miestnych orgánov štátnej správy na krajskej úrovni a vytvorenie jednotnej a prehľadnej štruktúry miestnych orgánov štátnej správy. V zmysle územno-správneho členenia došlo k vytvoreniu siete 72 okresných úradov, jeden okres, jeden okresný úrad. Často nie sme dostatočne statoční, aby sme si priznali niektoré chyby, ktoré boli v minulosti urobené. Teraz to poviem a média to zneužijú, ale okresné národné výbory nebola zlá myšlienka. A dnes je úplne evidentné, že návrat k pozícii, (reakcie z pléna) návrat k pozícii, dámy a páni, vy ste vtedy ani nežili, buďte ticho, o čom teraz hovorím, takže (potlesk) hovorím o skutočných, skutočných veciach. Viete, my teraz rozprávame o duálnom vzdelávaní a tvárime sa, aký sme našli nádherný recept na boj s nezamestnanosťou mladých ľudí. A nemali sme učňovské školy? Neboli? Ten systém učňovského vzdelávania bol skvelý a bol rešpektovaný na celom svete, na celom svete. A bolo množstvo dobrých vecí. A využijem túto príležitosť a poviem, len hlúpy tvrdí, že sa nezmýlil. A ja tvrdím, že do roku ´89 tu nebola čierna diera. Boli tu dobré veci a rozumný človek na dobré veci nadviaže a ich použije. Na zlé veci zabudne a ich odsúdi. A pokiaľ ide o systém okresných úradov, (potlesk) pokiaľ ide o systém okresných úradov, je to dobrý návrat naspäť, takže, prosím, majte rešpekt k ľuďom, do roku ´89 tu nebola žiadna čierna diera. Dokonca si myslím, že aj vy ste asi študovali zadarmo, tak, prosím, buďte ticho. Ďakujem pekne. (Potlesk.)
B. Bugár, podpredseda NR SR: (2005-09-21):
(Hlasovanie.) Prítomných je 80 poslancov, za 79, nehlasoval 1. Konštatujem, že návrh sme schválili. Prosím teraz pani poslankyňu Navrátilovú, aby uvádzala jednotlivé hlasovania k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti (tlač 1275). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov , tlač 1275.) Ľ. Navrátilová, poslankyňa: Ďakujem za slovo. Pán predsedajúci, prosím, dajte hlasovať o tom, že Národná rada Slovenskej republiky vráti návrh zákona jeho navrhovateľovi na dopracovanie.
Bugár, Béla, podpredseda NR SR (2016-09-08):
Na vystúpenie pána poslanca s faktickými poznámkami dvaja. Končím možnosť sa prihlásiť. Pán poslanec Osuský, nech sa páči.
Šimečka, Michal, podpredseda NR SR (2023-12-20):
Pán poslanec Vašečka s doplňujúcou otázkou.
Kollár, Boris, predseda NR SR (2022-03-22):
Pán poslanec Valášek, nech sa páči.
Poliačik, Martin, poslanec NR SR (2015-11-25):
Ďakujem pekne. Budem reagovať hlavne na kolegu Petráka. Ja to vôbec nepovažujem za opozičný populizmus povedať, že tento zákon zakladá nespravodlivosť, lebo to je pravda. Nemôžeme jedným dychom povedať, nemôžeme povedať iba to, že zlepšujú sa podmienky, lebo sú ľudia, ktorým vďaka tomuto zákonu sa prístup k sponzoringu zhoršuje. A to je konštatovanie platnej objektívnej reality. Ak oddnes sponzoring športu je zvýhodnený oproti sponzoringu divadla alebo tanečného krúžku, tak je to týmto zákonom. Lebo ten sponzoring odpísateľný z daní, ktorý tu zavádzame, je atraktívnejší pre potenciálneho donora než doteraz. Takže ja nespochybňujem ani funkčnosť tohto zákona, čo neviem, z čoho si vyrozumel z môjho prejavu. Ja hovorím iba, že tento zákon, tak ako je napísaný, ohýba prostredie filantropie na Slovensku. A myslím si, že to je férové vyjadrenie. (Reakcia z pléna.) To je prvá vec. A tá druhá. Ja nabádam iba k tomu, aby rovnaký vzorec, aký sme tu si vyskúšali, bol v budúcnosti aplikovaný aj na iné oblasti. A ak budem mať možnosť čokoľvek s tým robiť v budúcnosti, tak takisto veľmi rád sa toho pridržím, že budem sa rozprávať s ľuďmi zospodu, ako to bolo tuto, priamo s ľuďmi z praxe a na základe ich pripomienok a toho, čo oni budú chcieť mať v legislatíve, sa zákon potom môže vyskladať. Ja som to pochválil ako dobrý prístup, iba som si dovolil pánovi ministrovi povedať, že bolo by dobré, keby si ho zachoval aj pri ostatných oblastiach. Ďakujem pekne.
K. Tóthová, poslankyňa: (2002-06-18):
J. Migaš, predseda NR SR: Ďalej pán poslanec Fedoročko. D. Fedoročko, poslanec: Ďakujem pekne. V zmysle rokovacieho poriadku navrhujem zaradiť bod, ktorý je označený ako bod 113, tlač 1475, na rokovanie pred bod 52. Svoj návrh odôvodňujem tým, že ide o zákon, ktorý je potrebné prijať k spusteniu do prevádzky tunela Branisko, a následne po prijatí zákona je potrebné prijať ešte vykonávaciu vyhlášku k tomuto zákonu, aby bol dostatok času. Ďakujem. J. Migaš, predseda NR SR: Pán poslanec Miroslav Maxon, nech sa páči. M. Maxon, poslanec: Ďakujem pekne za slovo. Vážený pán predseda, vážené dámy, vážení páni, chcel by som vás láskavo požiadať, aby sme z rokovania 61. schôdze Národnej rady Slovenskej republiky stiahli bod číslo 37, vládny návrh zákona o ochrane prírody a krajiny. Považujem túto právnu normu za mimoriadne dôležitú, ale už samotný priebeh rokovania vo výboroch naznačuje, že v tejto právnej norme sú mimoriadne vážne problémy s nepredstaviteľnými ekonomickými dopadmi a nemyslím si, že toto plénum Národnej rady má taký časový potenciál, aby sa dôkladne tejto právnej norme mohlo venovať. Takže môj návrh znie, bod 37 stiahnuť z rokovania. Ďakujem vopred za vašu podporu. J. Migaš, predseda NR SR: Pán poslanec Jarjabek. Nech sa páči, pán poslanec.
Kollár, Boris, predseda NR SR (2021-07-01):
(Zaznievanie gongu.) Vážené pani poslankyne, vážení páni poslanci, pristúpime k hlasovaniu. Najskôr tu mám procedurálny návrh, s ktorým vystúpi pán poslanec Šipoš. Nech sa páči, máte slovo.
Blanár, Juraj, podpredseda NR SR (2021-06-29):
Pán poslanec Schlosár, nech sa páči.
Laššáková, Jana, podpredsedníčka NR SR (2013-10-23):
Pán poslanec Viskupič, nech sa páči.
Zemanová, Anna, poslankyňa NR SR (2017-10-18):
Pán minister, veľmi ironicky ste sa vyjadrovali na tému tzv. ekologickej katastrofy vodného diela, dopadom vodného diela na vytváranie hmly. Ironicky ste sa vyjadrovali k tomu, že, aha, že ale máme tu čosi iné. Vznikajú tu biotopy a dokonca niekto tu chce vyhlasovať národný park a vlastne malo to byť akože rozporuplné názory na vodné dielo. Ja vám poviem tak. Príroda je silná a tá si naozaj poradí a to, že je tam vodné vtáctvo a že sa tam kumuluje, je dôsledkom výstavby a toho, že sa to vodné vtáctvo premiestňuje na vodnú plochu. Ťažšie to už však bude so škodami na podzemných vodách, ktoré toto vodné dielo pácha, a na výdavkoch, ktoré budú potrebné na dočisťovanie pitnej vody a na likvidáciu chránenej vodohospodárskej oblasti Žitný ostrov. Škody na samotnom vodnom diele, a to nedodržiavaním manipulačného a prevádzkového poriadku, nás práve dobiehajú a dobehnú nás ešte vo vysokých miliónoch eur. Dnes už nemôžme hovoriť totižto ani o protipovodňovej funkcii vodného diela. Práve naopak, tie tony usadením, ktoré sa nachádzajú vo vodnej zdrži, povodňové riziko zvyšujú. Tá ekologická katastrofa totiž nie je ďaleko. A vaše kšefty, ktoré máte realizovať s kalom a ktoré pripravujete v oblasti Hamuliakova a Šamorína, túto ekologickú katastrofu dokonajú.
Valášek, Tomáš, poslanec NR SR (2021-03-18):
Vďaka, pán predsedajúci. Len prosba o opravu. Včera vo veci parlamentnej tlače 429 som hlasoval proti, vykázalo ma, že som sa zdržal, tak len oprava. Poslanec Valášek hlasoval proti, tlač 429, vďaka.
Kollár, Boris, predseda NR SR (2021-10-27):
Prosím, pre záznam opraviť. Ďakujem. (Hlasovanie o návrhu na voľbu člena Správnej rady Tlačovej agentúry Slovenskej republiky , tlač 741.)
Kollár, Boris, predseda NR SR (2021-06-24):
Prosím, prezentujme sa a hlasujeme. (Hlasovanie.) Prítomných 117 poslancov, za 84, proti žiadny, zdržalo sa 32, nehlasoval 1. Konštatujem, že Národná rada... (Reakcia spravodajcu.) Ale nevadí. (Smiech v sále.) Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na prerokovanie. Prosím spravodajcu, aby uviedol hlasovanie. (Reakcia spravodajcu.)
Laurenčík, Milan, podpredseda NR SR (2020-12-03):
Ďakujeme veľmi pekne, pani ministerka. Čas určený na hodinu otázok uplynul, a preto končím tento bod programu. Zároveň prosím členov vlády, aby zotrvali v rokovacej sále, pretože nasleduje bod interpelácie. Vážené panie poslankyne, vážení páni poslanci, otváram bod interpelácie poslancov. Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Predneseniu interpelácie sa písomne prihlásili títo poslanci: pán poslanec Miroslav Suja, pán poslanec Miloš Svrček a pán poslanec Marián Kéry. Prosím, pán poslanec Miroslav Suja, máte slovo. Pán poslanec, pult.
Grendel, Gábor, podpredseda NR SR (2023-06-13):
Pán poslanec Ľuboš Blaha.
Kaník, Ľudovít, poslanec NR SR (2011-05-18):
Vážený pán predseda, vážený pán predkladateľ, budem sa snažiť byť veľmi stručný, keďže sme len v prvom čítaní. Mňa pri tomto návrhu zákona len prekvapuje jedna vec, ktorú som už pánovi ministrovi oznámil a snažil som sa aj argumentovať a nechám si to na druhé čítanie, tú rozsiahlu argumentáciu, ale nazvem to výdobytok toho, že nelegálnu prácu môžu kontrolovať dve organizácie, sme dosiahli neľahkým spôsobom a po boji s úradníckou mašinériou, ktorá sa tomu veľmi, veľmi bránila. Dneska chceme urobiť krok späť. Chceme zúžiť kapacitu kontroly čiernej práce, nelegálnej práce na jeden úrad, a to na úrad, ktorý je kapacitne podstatne menej disponovaný ako Ústredie práce, sociálnych vecí a rodiny, ako z hľadiska počtu zamestnancov, tak aj z hľadiska počtu miest, alebo počtu budov, ktoré na Slovensku má. Zdá sa mi to absolútne nelogické, zdá sa mi to neopodstatnené a myslím si, že je to kontraproduktívne so zámerom odhaľovať a postihovať čiernu prácu. Naozaj to presadenie toho, aby sa rozšírila tá právomoc, nie je stará. Tá bola zavádzaná počas môjho pôsobenia a viem, ako sa tomu úradníci zúfalo bránili, pretože úradník potrebuje byť dôležitý. Potrebuje mať to svoje políčko, ktoré si okopáva, aby tú svoju dôležitosť potvrdzoval. A ja nikdy takýmto tlakom nechcem podliehať a myslím si, že bola by veľká chyba, keby sme podľahli takémuto spôsobu a takýmto tlakom. Je dobré, keď čo najviac ľudí bude môcť kontrolovať čiernu prácu, keď sa budú tie kontroly kľudne aj prekrývať, aby tí, ktorí kontrolovaní majú byť, nemali pokojný spánok, pokiaľ majú čierne svedomie, a aby sa to nedalo ľahko obchádzať. Takže určite prídem v tomto smere v druhom čítaní s pozmeňujúcim návrhom. A chcem zároveň dať procedurálny návrh, aby tento návrh zákona bol prerokovaný a bol pridelený na prerokovanie aj hospodárskemu výboru. Ďakujem.
Grausová, Natália, poslankyňa NR SR (2018-12-05):
My si to, jasné. Vďaka. Ďakujem za slovo.
Gabániová, Darina, poslankyňa NR SR (2011-09-13):
... ďalších 24,8 mld. slovenských korún a ďalších 20 mld. slovenských korún na reštrukturalizáciu tunelovanej Investičnej a rozvojovej banky. Na ozdravenie bánk štát takto vynaložil viac ako 200 mld. slovenských korún, aby ich sprivatizovali zahraniční investori za zhruba 42,5 mld. slovenských korún. Kto bral zodpovednosť? Drahé zahraničné audítorské firmy, ktoré majú v podstate monopol na audit veľkých bánk a strategických monopolov? Kto je za najnákladnejšie ozdravenie bánk zodpovedný? Vláda touto operáciou zvýšila štátny dlh zhruba o 160 mld. slovenských korún. Súčasne vytvorila podmienky, aby bankový sektor tvoril zisk aj z úrokových výnosov od štátu a tento vo vysokých dividendách odčerpal do zahraničia. Náklady na obsluhu dlhu sa sústavne nabaľujú, až kým nepríde k úplnému splateniu dlhu z prebytkov štátneho rozpočtu, resp. z predaja majetku štátu. Likvidácia pohľadávok z nesplácaného úveru vykonávala Slovenská inkasná akciová spoločnosť. Jej výnosy nedosiahli ani 5 % z objemu likvidovaných pohľadávok. Niet pochýb o tom, že banky bolo treba ozdraviť aj za prispenia štátu. Ale za akú cenu? Len za rok 2010 zahraniční bankoví investori získali zhruba 135 mil. eur dividend. Vláda sa rozpakuje prijať razantné opatrenia voči bankám, voči prirodzeným monopolom a subjektom s vysokými príjmami. Nechýba jej však rozhodnosť pri zvyšovaní daní a uplatňovaní reštrikčných opatrení voči prevažnej, bohužiaľ, stále mlčiacej časti občanov. Dokedy? (Sústavný ruch v sále.) Pokračuje zavádzanie občanov predvolebnými sľubmi politikov. Prevláda povrchnosť v poznaní, neskúsenosť a náhodné riešenia. Chýba hlbšie analytického poznanie stavu hospodárstva a vymedzenie jeho priorít, najmä z hľadiska ekonomických nástrojov umožňujúcich zvyšovanie zamestnanosti, a to napriek tomu, že... (Neustále sústavný ruch v sále. Prerušenie vystúpenia predsedajúcim.)
Valocký, Jozef, poslanec NR SR (2018-03-13):
Áno, ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre zdravotníctvo, ďalej aby za gestorský výbor určil hlasovaním Výbor Národnej rady pre zdravotníctvo, aby predmetný návrh zákona výbory prerokovali do 4. mája 2018 a gestorský výbor do 9. mája 2018.
Remišová, Veronika, poslankyňa NR SR (2018-10-23):
Ďakujem. Áno, ja som od začiatku volebného, volebného obdobia vnímala, že problematika Ústavného súdu je veľmi dôležitá pre vtedajšiu ministerku spravodlivosti Luciu Žitňanskú. A bola som si viac-menej taká spokojná, že táto problematika, ktorá, hovorím, je kľúčová pre demokratický charakter štátu, je v dobrých rukách, lebo som verila, že jednoducho máme dva roky na to, aby sme zlepšili fungovanie Ústavného súdu, a ministerka sa o to bude snažiť. Následne došlo k výmene ministra, bol predložený taký návrh, ako bol predložený. Ale v tomto ja s pani Žitňanskou súhlasím, že jednoducho ústavu nemôžeme meniť preto, kvôli nejakým osobným animozitám. A ešte jednu dôležitú poznámku k osobe ústavných sudcov, hnutie Obyčajní ľudia a nezávislé osobnosti nikdy nehovorilo o tom, že tam chce svojich opozičných kandidátov. Naše hnutie aj na rokovania s pánom ministrom vždy hovorilo o tom, že chce zabezpečiť, aby tam boli čestní, schopní odborníci s čistým morálnym profilom. Toto je pre nás mimoriadne dôležité a o tomto sme vždy hovorili.
Vaľová, Jana, poslankyňa NR SR (2013-05-21):
Ďakujem veľmi pekne. Myslím si, že pán Hlina nás všetkých sa snažil vykresliť, ktorí majú možno iný názor, keď si prečítali tento zákon, ako má on, tak sa nás snažil vykresliť všetkých, ako tých, ktorí tu podporujeme kriminalitu. Pán Hlina, ja si tento zákon vysvetľujem celkom ináč. Ja si to vysvetľujem tak, že ak by môjmu dieťaťu niekto ponúkol drogu a ono by teda zafajčilo tú cigaretu raz, dvakrát, čo naozaj tie moje deti to viem, že to ani neskúšali, ani to nerobia, ani nikdy nemali potýčku so zákonom. Tak až vtedy by si starí rodičia a rodičia trhali vlasy, lebo to vaše dieťa alebo naše by šlo do väzenia za to, že ako dieťa skúsilo odskúšať drogu. To je prvá vec. (Reakcie z pléna.) Druhá vec, ktorú chcem povedať. Ja si to vysvetľujem takto, druhú vec, ktorú chcem povedať, poprosím kolegov, aby nekričali, majú možnosť sa prihlásiť. Humenné skúšku, tým, že som primátorka, obstálo. Pretože mesto Humenné je v plusových číslach, milión tristotisíc rezervným fondom, 82 miliónov som zveľadila majetok a mesto Humenné investuje. Jednoducho chcem povedať, že neviem, či skúškou by prešiel Bratislavský kraj, keby pán Hlina kandidoval na župana a by vyhral. To by bolo možno skúška pre Bratislavský kraj. Ale Humenné je určite v pohode a mesto prosperuje dobre. Samozrejme, že niektorým je to smiešne, lebo niektorí sa ani do volieb nepostavia, lebo tú odvahu nemajú ísť priamo kandidovať, takže sa ani pred občanov nepostavia. Ale ja sa pred nich postavím a poviem, že v dobrej viere, ak zahlasujem za tento zákon v tom, aby deti, ktoré možno raz urobia, dvakrát v živote prešľap, aby tieto deti nešli do väzenia, ani táto mládež aby nešla do väzenia. A myslím si, že aj ostatní kolegovia v tejto dobrej viere takto budú hlasovať. Takže každý si môžeme vykladať zákon inač. (Potlesk.)
Paška, Pavol, predseda NR SR (2014-10-21):
(Hlasovanie.) 135 prítomných, 38 za, 76 proti, 19 sa zdržalo, 2 nehlasovali. Tento návrh sme neschválili.
Lipšic, Daniel, poslanec NR SR (2016-07-07):
Vy sa bojíte rokovať a konáte v panike. Dal som návrh. (Reakcia z pléna.) Nevykrikujte tuná po mne. (Reakcia z pléna.) Dal som návrh konkrétny, pokračovať v rokovaní. Buďte kľudní, o Bašternákovi, Ficovi a Kaliňákovi budeme rokovať. (Potlesk.)
Pčolinský, Peter, doterajší podpredseda NR SR (2023-10-25):
Pán poslanec Anton Stredák.
B. Bugár, podpredseda NR SR: (2004-06-30):
K. Mitrík, poslanec: Vážený pán podpredseda, kolegyne, kolegovia, Výbor Národnej rady pre verejnú správu ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení, tlač 610, podáva Národnej rade v zmysle rokovacieho poriadku spoločnú správu výborov Národnej rady. Národná rada svojím uznesením pridelila návrh skupiny poslancov Národnej rady k tomuto zákonu, určila na prerokovanie tieto výbory: ústavnoprávny výbor, výbor pre financie, rozpočet a menu a výbor pre verejnú správu. Výbory prerokovali predmetný návrh zákona v určenej lehote uznesením Národnej rady. Poslanci Národnej rady, ktorí nie sú členmi výborov, ktorým bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona v zmysle rokovacieho poriadku. Návrh skupiny poslancov na vydanie uvedeného zákona, tlač 610, prerokovali všetky uvedené výbory Národnej rady nasledovne: Národnej rade ho odporúčajú schváliť s pripomienkami Výbor Národnej rady pre financie, rozpočet a menu uznesením č. 391 z 10. júna 2004 a Výbor Národnej rady pre verejnú správu uznesením č. 190 z 8. júna 2004. Ústavnoprávny výbor neprijal platné uznesenie, nakoľko návrh nezískal podporu potrebnej nadpolovičnej väčšiny prítomných poslancov v súlade s rokovacím poriadkom Národnej rady. Za návrh predneseného uznesenia nehlasoval nikto, 1 poslanec hlasoval proti a 6 poslanci sa zdržali hlasovania. Z uznesení výborov Národnej rady uvedených pod bodom 3 tejto správy vyplývajú pozmeňujúce návrhy, sú celkom dva, kde gestorský výbor o pozmeňujúcich a doplňujúcich návrhoch odporúča hlasovať spoločne, teda body 1 a 2 spoločne schváliť. Gestorský výbor na základe stanovísk návrhu skupiny poslancov, ktorým sa mení a dopĺňa zákon č. 369 o obecnom zriadení v znení neskorších predpisov, tlač 610, vyjadrených v ich uzneseniach uvedených pod bodom 3 tejto správy a stanoviskách poslancov gestorského výboru vyjadrených v rozprave k tomuto návrhu zákona v súlade s rokovacím poriadkom odporúča Národnej rade Slovenskej republiky návrh skupiny poslancov, tlač 610, v znení schválených pozmeňujúcich a doplňujúcich návrhov uvedených v tejto správe a prednesených v rozprave schváliť. Súčasne ma poveril ako spoločného spravodajcu. Spoločná správa výborov Národnej rady k návrhu skupiny poslancov, tlač 610, bola schválená uznesením výboru Národnej rady pre verejnú správu č. 211 zo 16. júna 2004. Pán predsedajúci, skončil som.